Talo vastasi täysin kaikkia kuvia ja kuvauksia. Meitä oli 4 aikuista ja 5 lasta ja yläkerran majoituskapasiteetti riitti hyvin (2+2+2+3). Alakerrassa oli vielä lisäksi vuodesohva, joten vielä 1-2 henkeä olisi mahtunut nukkumaan sänkyihin. Hyvä ilmastointi, biljardipöytä hyvässä kunnossa ja melkein täysmittainen, uima- allas erinomainen ja riittävän iso. Kodinkonelaitteet toimivat, astiastoa oli riittävästi. Kaasugrillillä paistuivat pihvit pihalla hyvin.
Piha rajoittui kanaaliin, jossa paljon lintuja ja kaloja. En saanut yhtään uistimella, mutta kyllä niitä siellä näkyi. Positiivisen lisämausteensa toivat pihalla viihtyvät iguaanit (kasvissyöjä), jotka väistivät pusikkoon tai veteen kun meni lähemmäs. Isoin kaveri oli yli metrin mittainen. Eivät tule talolle. Todella rauhallinen naapurusto. Tilava parkkipaikka edessä ja tilava takapiha uimaltaan ympärillä.
Erinomainen sijainti 585 lähellä. Lähin (iso) ruokakauppa 5 min ajon päässä ja samassa paikassa muitakin kauppoja. Useampi pikku mall 5 min ajomatkan päässä ja Sawgrass ei ollut kaukana. Useita eritasoisia ravintoloita 5 min ajomatkan päässä. Lähin (kallis) golfkenttä kävelymatkan päässä ja 15 minuutin ajon päässä useita muitakin. Fort Laurendaleen rannalle ajoi n. 30 min ruuhka- aikanakin.
Robert kävi tervehtimässä ja kaikki asiat sujuivat mallikkaasti 10 päivän vierailumme aikana. Erittäin ystävällinen ja huolehtiva isäntä.
Suosittelen lämpimästi